Morgan Tsvangirai Maandag ter ruste gelêMorgan Tsvangirai, voormalige eerste minister van Zimbabwe en leier van die MDC Morgan Tsvangirai, leier van die MDC-T, die opposisieparty in Zimbabwe, sal Maandag begrawe word. Tsvangirai het Woensdag ŉ stryd teen kolonkanker verloor. Die voormalige Zimbabwiese leier sal by sy huis in die Humanikwa-nedersetting in Buhera langs sy eerste vrou, Susan, begrawe word. Susan is in 2009 in ŉ motorongeluk dood toe die egpaar op pad na Buhera was. Tsvangirai het so byna-byna in Maart 2008 die Zimbabwiese presidentskap oorgeneem, maar kon nie daarin slaag om die 50% plus een stemme wat nodig is vir die posisie, in te samel nie. Die staat het kort hierna glo ŉ veldtog van geweld en intimidasie begin wat verseker het dat Tsvangirai se ondersteuners aangerand of vermoor is. Nelson Chamisa tree nou as tussentydse leier van die MDC-T op. Geen aankondiging oor die party se nuwe leierskap is nog gemaak nie.